Након одмора и попуне у Немачкој дивизија је поново била послата на Западни фронт, с обзиром да је прбачена у састав 5. оклопне армије – у 47. оклопни корпус – која је припремала офанзиву у подручју Ардена, у Белгији. Почетком новембра 2. оклопна дивизија је стигла на фронт смењујући 26. дивизију „народних гренадира“. Пре почетка офанзиве 2. оклоппна дивизија била је прикупљана у околини Грослитгена (нем. Großlittgen), на осам километара северозападно од града Витлиха (нем. Wittlich).